|  |  |
| --- | --- |
|

|  |
| --- |
|  |

11.05.2018. ИНДЕКСИ ПОТРОШАЧКИХ ЦЕНА, април 2018.Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.Цене ових производа и услуга у априлу 2018. године, у односу на март 2018. године, у просеку су више за 0,4%. Потрошачке цене у априлу 2018. године, у поређењу са истим месецом претходне године, повећане су 1,1%, док су у поређењу са децембром 2017. године повећане 1,2%.Посматрано по главним групама производа и услуга класификованих према намени потрошње, у априлу 2018. године, у односу на претходни месец, раст цена је забележен у групама *Одећа и обућа* (2,1%), *Храна и безалкохолна пића* (0,7%), *Транспорт* (0,6%), *Комуникације* (0,3%) и *Намештај, покућство и текуће одржавање стана* (0,2%). Пад цена забележен је у групама *Алкохолна пића и дуван* и *Рекреација и култура* (за по -0,1%). Цене осталих производа и услуга нису се битније мењале.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |